**НАРЕДБА № 42 ОТ 2004 Г. ЗА ВЪВЕЖДАНЕ НА КЛАСИФИКАЦИОННИ СТАТИСТИЧЕСКИ СИСТЕМИ ЗА КОДИРАНЕ НА БОЛЕСТИТЕ И ПРОБЛЕМИТЕ, СВЪРЗАНИ СЪС ЗДРАВЕТО, И НА МЕДИЦИНСКИТЕ ПРОЦЕДУРИ (ЗАГЛ. ИЗМ. - ДВ, БР. 75 ОТ 2014 Г., ДОП. - ДВ, БР. 106 ОТ 2014 Г.)**

В сила от 01.01.2005 г.

Издадена от Министерството на здравеопазването

Обн. ДВ. бр.111 от 21 Декември 2004г., изм. и доп. ДВ. бр.103 от 28 Декември 2012г., изм. и доп. ДВ. бр.75 от 9 Септември 2014г., изм. и доп. ДВ. бр.106 от 23 Декември 2014г., изм. ДВ. бр.30 от 15 Април 2016г., изм. ДВ. бр.88 от 8 Ноември 2016г.

**Чл. 1.** (1) (Изм. - ДВ, бр. 103 от 2012 г., в сила от 01.01.2013 г., доп. - ДВ, бр. 75 от 2014 г., в сила от 01.01.2018 г., изм. относно влизането в сила от ДВ, бр. 75 от 2014 г. - ДВ, бр. 106 от 2014 г., изм. относно влизането в сила от ДВ, бр. 75 от 2014 г. - ДВ, бр. 30 от 2016 г., изм. относно влизането в сила от ДВ, бр. 75 от 2014 г. - ДВ, бр. 88 от 2016 г.) Лечебните и здравните заведения, регионалните здравни инспекции, лекарите, лекарите по дентална медицина, фармацевтите и другите медицински и немедицинските специалисти, които обработват здравна и медико-статистическа информация, прилагат в медицинската и медико-статистическата документация, която съставят, Международната статистическа класификация на болестите и проблемите, свързани със здравето - десета ревизия (МКБ 10), съгласно приложение № 1, както и адаптиран вариант на Австралийската класификация на медицинските процедури - българска ревизия, съгласно приложение № 1а.

(2) (Изм. - ДВ, бр. 75 от 2014 г., в сила от 01.01.2018 г., изм. относно влизането в сила от ДВ, бр. 75 от 2014 г. - ДВ, бр. 106 от 2014 г., изм. относно влизането в сила от ДВ, бр. 75 от 2014 г. - ДВ, бр. 30 от 2016 г., изм. относно влизането в сила от ДВ, бр. 75 от 2014 г. - ДВ, бр. 88 от 2016 г.) Международната статистическа класификация на болестите и проблемите, свързани със здравето - десета ревизия, и адаптираният вариант на Австралийската класификация на медицинските процедури - българска ревизия, се прилагат и в документацията, съставяна от другите държавни, общински и обществени органи и институции, когато се използват кодове, номенклатури и други означения, посочени в приложения № 1 и 1а.

(3) (Нова - ДВ, бр. 103 от 2012 г., в сила от 01.01.2013 г.) Лицата по ал. 1 и 2 посочват болестите и проблемите, свързани със здравето, в съответната документация с техния четиризначен код по МКБ 10.

**Чл. 2.** Определят се форми на "съобщение за смърт" и "свидетелство за перинатална смърт" съгласно приложение № 2 и приложение № 3.

**Заключителни разпоредби**

§ 1. Наредбата е съгласувана с Националния статистически институт.

§ 2. Наредбата се приема на основание чл. 27, ал. 3 от Закона за здравето.

§ 3. Приложение № 1 към чл. 1, ал. 1 да се обнародва като притурка на "Държавен вестник".

§ 4. Наредбата влиза в сила от 1.I.2005 г.

**Преходни и Заключителни разпоредби
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 42 ОТ 2004 Г. ЗА ВЪВЕЖДАНЕ НА МЕЖДУНАРОДНАТА СТАТИСТИЧЕСКА КЛАСИФИКАЦИЯ НА БОЛЕСТИТЕ И ПРОБЛЕМИТЕ, СВЪРЗАНИ СЪС ЗДРАВЕТО - ДЕСЕТА РЕВИЗИЯ**

(ОБН. - ДВ, БР. 103 ОТ 2012 Г., В СИЛА ОТ 01.01.2013 Г.)

§ 3. Наредбата влиза в сила от 1 януари 2013 г.

**Преходни и Заключителни разпоредби
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 42 ОТ 2004 Г. ЗА ВЪВЕЖДАНЕ НА МЕЖДУНАРОДНАТА СТАТИСТИЧЕСКА КЛАСИФИКАЦИЯ НА БОЛЕСТИТЕ И ПРОБЛЕМИТЕ, СВЪРЗАНИ СЪС ЗДРАВЕТО - ДЕСЕТА РЕВИЗИЯ**

(ОБН. - ДВ, БР. 75 ОТ 2014 Г., ИЗМ. И ДОП. - ДВ, БР. 106 ОТ 2014 Г., ИЗМ. - ДВ, БР. 30 ОТ 2016 Г., ИЗМ. - ДВ, БР. 88 ОТ 2016 Г.)

§ 5. (Изм. - ДВ, бр. 106 от 2014 г.) В срок до 31 март 2015 г. директорът на Националния център за обществено здраве и анализи издава азбучен указател за работа с адаптирания вариант на Австралийската класификация на медицинските процедури - българска ревизия.

§ 5а. (Нов - ДВ, бр. 106 от 2014 г., изм. - ДВ, бр. 30 от 2016 г.) (1) Управителят на Националната здравноосигурителна каса създава необходимата организация и контролира дейностите по подготовка и провеждане на процеса по адаптиране и привеждане в готовност в срок до 31 август 2016 г. на документите и информационната система на Националната здравноосигурителна каса и на съответните лечебни заведения - изпълнители на медицинска помощ, за работа с адаптирания вариант на Австралийската класификация на медицинските процедури - българска ревизия.

(2) Директорът на Националния център по обществено здраве и анализи създава необходимата организация и контролира дейностите по провеждане от центъра на обучително прилагане на Австралийската класификация на медицинските процедури - българска ревизия, в лечебните заведения по ал. 1 в периода от 31 август до 31 декември 2016 г.

(3) Директорите на Националната здравноосигурителна каса и Националния център по обществено здраве и анализи и управителите/изпълнителните директори/директорите на лечебните заведения си оказват необходимото съдействие за осъществяване на дейностите по ал. 1 и 2.

§ 6. (Изм. - ДВ, бр. 106 от 2014 г., изм. - ДВ, бр. 30 от 2016 г., изм. - ДВ, бр. 88 от 2016 г.) Параграф 2 влиза в сила от 1 януари 2018 г.

§ 7. Приложение № 1а към чл. 1, ал. 1 се обнародва като притурка на "Държавен вестник".

Приложение № 1 към чл. 1, ал. 1

(Обнародвано като притурка на "Държавен вестник")

Приложение № 1а към чл. 1, ал. 1

(Ново - ДВ, бр. 75 от 2014 г.)

(Обнародвано като притурка на "Държавен вестник")